I KZ1 brukes det vannkjølte totaktsmotorer med 125 cm slagvolum med en effekt på 34-37 kW. Klassen er åpen for sjåfører i alder fra og med 15 år og oppover. Både motor og understell må typegodkjennes av CIK-FIA sin styrende kommisjon, og den samlede massen av sjåfør, utstyr og gokart må være minst 170 kg. Det benyttes 6-trinns girkasse. KZ1 tillater (i motsetning til KZ2) at girkassen kan være elektromekanisk. En annen forskjell er at KZ1 tillater bruk av myke dekk. I begge klassene er det mulig å benytte enten rattgir eller girspake, men i KZ1 er det altså tillatt at denne kan være elektronisk styrt.